रोहतक की प्रीति और सरिता ने जीते मेडल
रोहतक | हिसारके महाबीर स्टेडियम में 50वीं हरियाणा राज्यस्तरीय स्कूली खेलकूद प्रतियोगिता में रोहतक की बेटियों ने शानदार प्रदर्शन दिखाते हुए मेडल पर कब्जा किया। लड़कियों के 53 किलोग्राम भार वर्ग में रोहतक से प्रीति प्रथम, भिवानी से रेखा दूसरे स्थान पर अंबाला से राजसी तीसरे स्थान पर रही। 58 किलोग्राम भारवर्ग में यमुनानगर की प्रीति प्रथम, रोहतक से दीक्षा दूसरे अंबाला से सिमरन तीसरे स्थान पर रही। जबकि 63 किलोग्राम भारवर्ग में रोहतक से सरिता प्रथम भिवानी से प्रियंका दूसरे स्थान पर रही। जिला सहायक शिक्षा अधिकारी यशवीर सिंह ने बताया कि प्रदेश के प्रत्येक जिले से अंडर-17 19 आयु वर्ग में लड़के एवं लड़कियों टीमें प्रतियोगिता में शामिल हुई हैं।
रोहतकटीम को नहीं मिला स्थान : प्रतियोगितामें रोहतक टीम को स्थान नहीं मिल सका। अंडर-17 लड़कों में कुरुक्षेत्र, पंचकूला, महेंद्रगढ़, करनाल, भिवानी सिरसा की टीम विजेता रही। वहीं, लड़कियों में झज्जर, सिरसा, महेंद्रगढ़, फतेहाबाद और यमुनानगर की टीम विजेता बनी। अंडर-19 लड़कों में महेंद्रगढ़, अंबाला, भिवानी, करनाल, पानीपत फरीदाबाद की टीम अपने-अपने मैच में विजेता रही। इसी वर्ग में लड़कियों के मुकाबले में गुड़गांव, फरीदाबाद, रेवाड़ी, भिवानी झज्जर की टीमें विजेता बनी।
उधर, पानीपत में भी लहराया परचम
पानीपतमें चल रही फुटबॉल कबड्डी की राज्य स्तरीय अंडर-19 प्रतियोगिता में भी रोहतक के खिलाड़ियों का दबदबा रहा। इस तीन दिवसीय स्कूली खेलकूद प्रतियोगिता के दूसरे दिन कबड्डी लड़कियों के मुकाबलों में रोहतक ने पानीपत को हराकर अगले चरण में प्रवेश किया। जबकि हिसार ने कुरुक्षेत्र को, भिवानी ने यमुनानगर को, करनाल ने अंबाला को और कैथल ने पंचकूला की टीम को हराकर दूसरे दौर में प्रवेश किया। फुटबॉल के मुकाबलों में रोहतक ने जींद को हराकर दूसरे दौर में प्रवेश किया। रोहतक के अलावा सोनीपत ने करनाल को, हिसार ने फरीदाबाद को, पानीपत ने फतेहाबाद को, यमुनानगर ने कैथल को, भिवानी ने पंचकूला को, कुरुक्षेत्र ने महेंद्रगढ़ को हराया।
hin_Deva awa_Deva awa_Deva awa_Deva awa_Deva